  Анжелика Тихонова корреспондент 30-тӥ гудырикошконлы Удмуртиын коронавирусэн 227 черламъёсты пусйизы. Висьыны усемъёс пӧлын 16 пиналъёс но 65 арессэс ортчем 52 арлыдоос. Со сярысь элькунысь оперативной штаб ивортӥз. Диагноззы Ижкарын 121 улӥсьёслэн зэмаз, Сарапулын – 32, Дэри ёросын – 10, Сюмси ёросын – тямыс, Глазкарын, Воткаын – быдэн сизьым, Кез, Камбарка ёросъёсын – быдэн куать, Вотка, Можга, Кизнер ёросъёсын – быдэн вить, Можга, Юкаменск ёросъёсын – быдэн куинь, Дэри, Балезино ёросъёсын – быдэн кык, Алнаш, Сарапул, Сьӧлта, Ува, Шаркан ёросъёсын – быдэн одӥг. 118 адями висёнэз вормиз. 14 мурт кулӥз. Кышномуртъёслы 62, 68, 69, 81, кыкезлы 88, 93 арес вал, воргоронъёслы – 51, 55, 70, 73, 74, кыкезлы 82 арес Туннэ нуналлы Удмуртиын коронавирусэн 46 сюрс 345 черлан учыр лабораториосын зэматэмын. 37 сюрс 716 адями йӧназ. 1 сюрс 569 мурт улонысь кошкиз. Али 280-эзлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 717 эскеронъёс ортчытӥзы. 30-тӥ гудырикошконлы Удмуртиын 331 сюрс 83 адями коронавируслэсь прививка пуктӥз, со пӧлысь 289 сюрс 925-ез кыкетӥ люкетсэ басьтӥзы. 19 сюрс 346 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  